กลุ่มสื่อสารร่วงยกแผง กูรูชี้ประมูลยืดเยื้อส่งผลลบ-เก็งโดนลดน้ำหนักการลงทุน
กลุ่มสื่อสารร่วงยกแผง กูรูชี้ประมูลยืดเยื้อส่งผลลบ-เก็งโดนปรับลดน้ำหนักการลงทุน
16 ธ.ค. 2558

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 10.03 น.อยู่ที่ 209 บาท ลบ 6  บาท หรือ 2.79% มูลค่าการซื้อขาย  89.67 ล้านบาท
ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.03 น.อยู่ที่ 47.75 บาท ลบ 1.25 บาท หรือ 2.55% มูลค่าการซื้อขาย  58.98 ล้านบาท
ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.03 น.อยู่ที่ 7.65 บาท ลบ 0.20 บาท หรือ 2.55% มูลค่าการซื้อขาย  50.61 ล้านบาท
ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 10.03 น.อยู่ที่ 4.92 บาท ลบ 0.13 บาท หรือ 2.57% มูลค่าการซื้อขาย  62.48 ล้านบาท
ทั้งนี้ ในวันนี้ยังมีการประมูล 4 G คลื่น 900 MHz ต่อเนื่องจากวานนี้ โดยกลุ่มสื่อสารที่มีการปรับตัวลง บล.กรุงศรี วิเคราะห์ว่า ประมูล 4G คลื่น 900MHz ที่ยืดเยื้อจะกลับเป็นผลลบต่อหุ้นกลุ่มสื่อสาร ซึ่งปัจจุบันอยู่ในการประมูลรอบ 57 ราคาทั้ง 2 ใบ ขยับมาที่ 32,828 ลบ./ใบ
ขณะที่ตลาดคาดว่าราคาไม่ควรเกิน 40,000 ล้านบาท/ใบ ส่วนวันนี้จะกลับมาประมูลต่อในเวลา 9.00 น อย่างไรก็ตามหลังประมูล 4G เสร็จสิ้นลง หุ้นกลุ่มสื่อสารจะไม่มี Catalyst และคาดว่าผลประกอบการปีหน้าอาจจะชะลอตัวจากต้นทุนการดำเนินงานที่เพิ่มขึ้นขณะที่การเพิ่มขึ้นของรายได้ยังตามไม่ทันเนื่องจากมีการแข่งขันสูง
ดังนั้นหุ้นกลุ่มสื่อสารมีโอกาสที่นักวิเคราะห์จะปรับลดน้ำหนักการลงทุนในหุ้นกลุ่มนี้ได้ อย่างไรก็ตามหากจะลงทุนในหุ้นกลุ่มนี้ยังแนะนำ ซื้อ ADVANC (เป้า 262) เพราะจะเป็นผู้ชนะในการประมูลครั้งนี้และยังรักษาความเป็นผู้นำตลาดและแข็งแกร่งขึ้น และยังให้ Div. Yield สูงถึง 7%/ปี   